Il-Paġna Letterarja ta' ''Il-Berka' Ħadd iżjed minna ma feraħ bl-aħbar tal-ftuħ ta' Paġna Letterarja fil-Berka. Dan il-ġurnal semi-pulitku letterarju li, bil-ħidma ħabrieka ta' ħbiebna tal-Malti, għamel ġid bla tarf lil ilsienna fi żmenijiet imwiegħra ta' taqlib pulitku, minn ftit taż-żmien 'il hawn beda jitbagħ, darba fil-ġimgħa, paġna mżewqa b'ħafna fergħat ta' kitba, miktuba minn idejn imħarr- ġa u minn oħrajn li għadhom fil-bidu imma li għandhom xejra ta' kitba tajba. Is-siġra tagħna letterarja qiegħda tifrex, b'ħeffa li tgħaġġeb, il-friegħi tagħha. U x'qatt jista' jfixkilha meta hi msoqqija, kull ħin, min-nixxiegħa safja tal-ħsieb ko- tran tal-kittieba tagħna 7 X'siwi għandha din il-paġna fil-ħajja letterarja Maltija 7 L-ewwel nett Il-Berka hu l-ġurnal l-aktar imxerred u, għal- hekk, bil-propaganda kbira li jxerred b'riżq ilsienna, hu jil- ħaq fejn ir-rivisti tagħna ma jaslux. Ħafna, min għal ħaġa u min għal oħra, qatt ma ġew f'idejhom 'Lefien il-Malti u 'Il-Malti'; ħafna, b'xorti ħażina, ma kibrux fl-imħabba tal- kultura letterarja tagħna. Lil dawn l-uħud din il-paġna let- terarja tiftħilhom xefaq ieħor ta' ħsieb, tbiddlilhom il-fehma qadima li l-Malti ma jasalx biex jinkiteb bis-sengħa bħall- ilsna l-oħra, u tħajjarhom li jkunu eħbeb ta' l-idijal li aħna ħaddanna b'ħeġġa li ma tafx biża'. It-tieni, ħafna żgħażagħ, miġbudin għall-kitba bi lsienna, isibu fejn ifissru ħsiebhom, il-ħsieb li aktar ma jmur aktar jitħarreġ, aktar jikber, iwar- rad u jisbieħi, aktar jissaħħaħ u jimtela bir-rufi ta' kitba sħiħa. Infaħħru lill-kittieba ħbiebna, Karmenu Vassallo u Nikol Biancardi, li ħabirku sħiħ biex iseħħi il-ħsieb ta' din il-paġna letterarja. It-tnejn magħrufa fil-qasam tal-kitba maltija, it- tnejn fihom hemm ix-xrara tal-poeta, u għalhekk, ma jistax jonqos, ix-xrara ta' l-imħabba. Din il-paġna fdata f'idejhom ma tistax ħlief timxi 'l quddiem. Kull fejn hemm qawwa żagħżugħa, hemm rebħ u għaqda.